stanford-oval/wikipedia huggingface dataset:
רוברט קאהן (מלחין)
יצירותיו

קאהן חיבר בשפע לרפרטואר הקאמרי, בסגנון אינטימי ולירי, המזכיר את מנדלסון, שומאן וברהמס. כמו ברהמס גיבורו, נמנע מן ההשתפכות הרגשית של שלהי הרומנטיקה. יצירותיו כוללות שתי רביעיות מיתרים, שלוש רביעיות פסנתר, חמש שלישיות פסנתר, שתי סונאטות לכינור, שתי סונאטות לצ'לו, כמה יצירות כוראליות ומספר רב של לידר. יצירותיו היחידות לתזמורת הן הסרנדה Aus der Jugendzeit ("מן הנעורים") (1890) ו-Konzertstück ("קטע קונצרטנטי") לפסנתר ותזמורת במי במול מינור, אופוס 74 (1920).
קאהן הוזמן לעיתים קרובות לחבר יצירות לכמה מן הנגנים המעולים ביותר, ששגשגו בעשורים הראשונים של המאה ה-20. את הסונאטה לכינור בלה מינור, אופוס 26 (1897) ביצע לראשונה הכנר יוזף יואכים, ואת רביעיית המיתרים הראשונה בלה מינור, אופוס 60 (1914) ביצעה לראשונה רביעיית יואכים. הנס פון בילו ניצח על התזמורת הפילהרמונית של ברלין בבכורה העולמית לסרנדה התזמורתית של קאהן.
הנצחה

על שמו קרויה "שלישיית קאהן", הכנר אילן שניידר, הצ'לן איתי חן והפסנתרן פרדריק זומר.
לקריאה נוספת

Erwin, Charlotte, and Levi, Eric "Robert Kahn", The New Grove Dictionary of Music and Musicians, ed. S. Sadie and J. Tyrrell (London: Macmillan, 2001)
ריאל מדריד קסטיליה

ריאל מדריד קסטיליה (בספרדית: Real Madrid Castilla; בשמה הקודם: ריאל מדריד ב') היא קבוצת כדורגל ספרדית מהעיר מדריד, אשר נוסדה בשנת 1930. הקבוצה משחקת בליגה הספרדית השלישית. הקבוצה משמשת כקבוצת מילואים של ריאל מדריד ומקיימת את משחקי הבית שלה באצטדיון אלפרדו די סטפנו שבמדריד.
קסטייה זכתה פעם אחת באליפות הליגה ה-Segunda Division (הליגה השנייה) בעונת 1983/1984, וארבע פעמים באליפות ה-Segunda Division B בעונות 1990/1991, 2000/2001, 2004/2005 ו-2011/2012.
היסטוריה

בשנת 1948, המועדון א.ד. פלוס פטרה שנוסד ב-1930 התאחד עם ריאל מדריד, והפך לקבוצת המשנה שלו. בשנת 1949, הקבוצה עשתה את הבכורה שלה בליגה השנייה. בשנת 1954, שמונה שנים לאחר הקמתה, הקבוצה זכתה בתואר הראשון שלה - הגביע הספרדי לנוער, אחרי ניצחון בגמר על אספניול. ב-1959, הקבוצה רשמה הישג גדול נוסף כאשר הגיעה עד לרבע גמר גביע המלך הספרדי.
ב-21 ביולי 1972 הקבוצה הפכה ל"מועדון הכדורגל קסטיליה". בעונת 1979/1980 היא הגיעה עד לגמר גביע המלך הספרדי, בו היא הפסידה 6-1 לריאל מדריד, קבוצת האם שלה. מכיוון שריאל מדריד זכתה באותה עונה גם באליפות ספרד, קסטיליה השתתפה בעונה שלאחר מכן בגביע אירופה למחזיקות גביע. בעונת 1983/84 הקבוצה זכתה בפעם הראשונה והיחידה שלה עד כה באליפות הליגה השנייה.
בשנת 1991 החליטה התאחדות הכדורגל הספרדית שכל קבוצת מילואים צריכה להיקרא על שם קבוצת האם שלה, ועל כן שונה שם הקבוצה ל"ריאל מדריד ב'".
בשנת 2004, התאחדות הכדורגל הספרדית אישרה לשנות את שם הקבוצה מ"ריאל מדריד ב'" ל"ריאל מדריד קסטיליה". בעונת 2004/2005, בעונה הראשונה שלה תחת השם החדש, הקבוצה זכתה בפעם השלישית בתולדותיה באליפות הליגה השלישית ועלתה לליגה השנייה. בשנת 2006 נחנך האצטדיון החדש של הקבוצה, אצטדיון אלפרדו די סטפנו.
הקבוצה ירדה בעונת 2006/2007 מהליגה השנייה לליגה השלישית, ומשחקת כיום בבית 2 של ליגה זו, המחולקת לארבעה בתים. בעונת 2007/2008 היא סיימה במקום החמישי, ושחקנה חוסה קאייחון זכה בתואר מלך השערים של הליגה.
בעונת 2011/2012 עלתה הקבוצה לליגה הספרדית השנייה לאחר שזכתה באליפות הליגה השלישית. בסיום עונת 2013/2014 חזרה הקבוצה לליגה השלישית לאחר שסיימה במקום ה-20 בליגה השנייה.
בקבוצה גדלו שחקנים רבים, שחלקם הפכו לשחקנים מובילים בקריירת הבוגרים. בשנת 2021 שחקן הקבוצה אנטוניו בלנקו שיחק בנבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019.
סגל השחקנים

נכון ל-17 באוגוסט 2023
שחקנים מפורסמים

קטגוריה:כדורגלני ריאל מדריד קסטיליה
ארגנטינה אסטבן קמביאסו
ספרד לואיס אראגונס
ספרד אלבארו ארבלואה
ספרד אמיליו בוטראגניו
ספרד רפאל בניטס
ספרד איקר קסיאס
ספרד ויסנטה דל בוסקה
נורווגיה מרטין אודגור
ספרד חואן מאטה
ספרד חסה רודריגס
ספרד גוטי
ספרד פרנסיסקו פאבון
ספרד אלברו נגרדו
ספרד ראול
ספרד רוברטו סולדדו
ספרד חוסה קאייחון
ספרד דניאל קרבחאל
ספרד חואנפראן
ברזיל פיליפה לואיז
ברזיל ויניסיוס ג'וניור
אורוגוואי פדריקו ואלוורדה
ברזיל קאסמירו
תארים

גביע המלך הספרדי:
סגנות: 1979-1980
הליגה הספרדית השנייה בכדורגל:
זכייה (1): 1983-1984
הליגה הספרדית השלישית בכדורגל:
זכיות (4): 1990-91, 2001-02, 2004-05, 2011-12
הליגה הספרדית הרביעית בכדורגל:
זכיות (6): 1948-1949, 1954-1955, 1956-1957, 1963-1964, 1965-1966, 1967-1968
קטלינה פונור

קטלינה פונור (ברומנית: Cătălina Ponor; ‏20 באוגוסט 1987) היא מתעמלת רומניה בעבר, היא אלופה אולימפית בעלת 5 מדליות מהן 3 זהב (אתונה 2004), סגנית אלופת עולם בעלת 5 מדליות מהן 3 כסף (2003 - 2007) ואלופת אירופה בעלת 13 מדליות מהן 8 זהב, 5 מהן בתרגיל על הקורה (2004 - 2017).
ביוגרפיה

פונור נולדה בקונסטנצה. היא החלה להתאמן בגיל 4.
ביוגרפיה > 2003 > סגנית אלופת עולם

באליפות העולם שנערכה באנהיים, קליפורניה, ארצות הברית בשנת 2003 זכתה פונור ב-3 מדליות כסף, בתחרות הקבוצתית בתרגיל קורה ובתרגיל קרקע.
ביוגרפיה > 2004 > אלופת אירופה

באליפות אירופה שנערכה באמסטרדם הולנד אפריל 2004 זכתה פונור ב-3 מדליות זהב, בתחרות הקבוצתית, בתרגיל קורה ובתרגיל קרקע.
ביוגרפיה > 2004 > אלופה אולימפית

באולימפיאדת אתונה (2004) זכתה פונור ב-3 מדליות זהב, יותר מכל מתעמל או מתעמלת באולימפיאדה. מדליות זהב, בתחרות הקבוצתית (114.283 נק') לפני ארצות הברית (113.584 נק') ורוסיה (113.235 נק'), בתרגיל קורה בתוצאה של 9.787 נק', לפני קרלי פטרסון מארצות הברית (9.775 נק') ובת ארצה אלכסנדרה ארמייה (9.700 נק') ובתרגיל קרקע בתוצאה של 9.750 נק', לפני בת ארצה ניקולטה דניילה (9.562 נק') ופטריסיה מורנו מספרד (9.487 נק'). בשלב המוקדמות היא סיימה במקום חמישי בתרגיל קפיצות בתוצאה של 9.500 נק', תוצאה שיכלה להעניק לה את המקום השני בגמר.
ביוגרפיה > 2005

באליפות העולם שנערכה במלבורן, אוסטרליה בשנת 2005 זכתה פונור במדליית ארד, בתרגיל קורה.
ביוגרפיה > 2007

באליפות העולם שנערכה בשטוטגרט, גרמניה בשנת 2007 זכתה פונור במדליית ארד, בתחרות הקבוצתית.
ביוגרפיה > עד 2011

בדצמבר 2007 פרשה פונור מהתעמלות תחרותית, בשל פציעות חוזרות ובשנת 2011 חזרה להתחרות.
ביוגרפיה > 2012

באולימפיאדת לונדון (2012) זכתה פונור בשתי מדליות, כסף וארד. מדליית כסף, בתרגיל קרקע בתוצאה של 15.200 נק', אחרי אלי רייזמן מארצות הברית (15.600 נק') ולפני אליה מוסטפינה מרוסיה (14.900 נק') ומדליית ארד, בתחרות הקבוצתית (176.414 נק'), אחרי ארצות הברית (183.596 נק') ורוסיה (178.530 נק'). נוסף לכך, היא סיימה במקום רביעי בתרגיל החזק שלה על הקורה בתוצאה של 15.066 נק', כמו זו של מדליית הארד.
ביוגרפיה > 2016

באליפות אירופה שנערכה בברן שווייץ ב-2016 זכתה פונור בשתי מדליות ארד, בתרגיל קורה בתוצאה של 14.266 נקודות ובתרגיל קרקע בתוצאה של 14.466 נקודות.
באולימפיאדת ריו דה ז'ניירו (2016) סיימה פונור במקום שביעי בתרגיל על הקורה בתוצאה של 14.000 נקודות, במקודמות היא עלתה מהמקום החמישי בתוצאה של 14.900 נקודות ובמקום 14 בתרגיל קרקע בתוצאה של 14.200 נקודות.
ביוגרפיה > 2017

באליפות אירופה שנערכה בקלוז' רומניה באפריל 2017 זכתה פונור במדליית זהב בתרגיל קורה בתוצאה של 14.566 נקודות.
רוברט פרסטון

| --- | --- |

רוברט פרסטון, שנות ה-50
 לידה:  8 ביוני 1918 מסצ'וסטס, ארצות הברית 
 פטירה:  21 במרץ 1987 (בגיל 68) מונטסיטו, ארצות הברית 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1938 
 מקום לימודים:  בית הספר התיכון אברהם לינקולן 
 בן או בת זוג:  Catherine Craig (1940–1987) 
 פרסים והוקרה:  פרס טוני לשחקן הטוב ביותר במחזמר (1958)  פרס טוני לשחקן הטוב ביותר במחזמר (1967) 
 פרופיל ב-IMDb
 
רוברט פרסטון מאסרביי (באנגלית: Robert Preston Meservey; ‏8 ביוני 1918 – 21 במרץ 1987) היה שחקן קולנוע ותיאטרון אמריקני, זוכה שני פרסי טוני. היה מועמד פרס אוסקר לשחקן המשנה הטוב ביותר לשנת 1982 על משחקו בסרט "ויקטור ויקטוריה".
ביוגרפיה

נולד בעיר ניוטון, מסצ'וסטס, בנם של רות' ופרנק ווסלי מארסביי. למד ב"תיכון אברהם לינקולן" שבלוס אנג'לס. למד משחק בבית הבובות ההיסטורי שבפסדינה.
התגייס לחילות האוויר של צבא ארצות הברית ושירת כקצין בינה רשתית במטה "חיל האוויר התשיעי" בזמן מלחמת העולם השנייה.
בשנת 1940 נישא לשחקנית קת'רין קרייג, לה נשאר נשוי עד לפטירתו בשנת 1987 ממחלת סרטן הריאה.
תיאטרון

פרסטון זכה בפרס טוני ב-1958 על הופעתו בתור "פרופסור" הרלוד היל במחזה "איש המוזיקה"; את הדמות גילם גם בגרסה הקולנועית המוצלחת שיצאה שש שנים לאחר מכן.
זכה בפרס הטוני השני שלו בקריירה ב-1967 על תפקידו במחזמר "אני מסכים! אני מסכימה!".
ב-1974 גילם את במאי סרטי הראינוע המפורסם מאק סנט במחזמר המבוסס על יחסיו עם שחקנית הקולנוע מייבל נורמאנד, על הופעתו היה מועמד בפעם השלישית לפרס הטוני.
קולנוע

פרסטון התגלה לראשונה ב-1939 בסרט המלחמה של ויליאם ולמן "בו ג'סט", בו גילם את דיגבי ג'סט, אשר מצטרף אל אחיו היתומים מייקל "בו" (גרי קופר) וג'ון (ריי מילאנד) במסעם אל עבר לגיון הזרים הצרפתי שבצפון אפריקה. לגילויו תרמו גם הופעות בפקידי משנה במערבונים של ססיל ב. דה-מיל "יוניון פסיפיק" ו"פרשי צפון מערב".
ב-1942 הפך לשחקן קולנוע ידוע בהוליווד, עם הופעות מרשימות במותחן ההרפתקאות "לקצור את הרוח הפראית", לצידה של ורוניקה לייק; בדרמת "האקדח הזה להשכרה" בתור הבלש מייקל קריין; ובתור הטוראי ג'ו דוייל בדרמת המלחמה ההיסטורית "האי וויק", אודות הקרב על האי האמריקאי וייק לאחר מתקפת הפתע היפנית על פרל הארבור. ב-1949 שיחק בתור הגאולוג בראד בריידי לצידה של שחקנית הקולנוע האגדית סוזן הייוורד, בדרמת הפעולה "טולסה".
ב-1962 זכה להערכה ראשונה מצד מבקרי הקולנוע וקיבל מועמדות לפרס גלובוס הזהב לשחקן הקומי הטוב ביותר, על הופעתו בתפקיד הראשי בקומדיה המוזיקלית "איש המוזיקה", בתור הרלוד היל, סוכן נסיעות מפוקפק המציע לאמן תזמורת נגינה בעיירה באיווה, זאת כדי לגנוב את כספם ולהיעלם. כמו כן השתתף המערבון פורץ הדרך "כיצד נכבש המערב", בתור רוג'ר מורגן, מנהיג של שיירת עגלות, בעלילה של שנות ה-50 של המאה ה-19.
ב-1972 שיחק בדרמת המערבונים המשפחתית "אלוף" וגילם את אייס, אביו הלא יוצלח והאלכוהוליסט של הרודיאו ג'וניור בונר (סטיב מקווין).
ב-1974 הופיע בעיבוד הקולנועי למחזה "מאם", בתור בחור דרומי המתאהב במאם דניס (לוסיל בול).
פרסטון השתתף בסאטריה של בלייק אדוארדס על הוליווד ותעשיית הסרטים ב-1981, "מהומה בהוליווד", בתור ד"ר לאברינג פיינגרטן.
את הופעתו המפורסמת והמוערכת ביותר ביצע ב-1982 בקומדיה המוזיקלית של אדוארדס, "ויקטור ויקטוריה", בה גילם דראג קווין מוחצן בשם טודי; על הופעתו קיבל מועמדויות לפרס גלובוס הזהב ולפרס אוסקר לשחקן המשנה הטוב ביותר.
התפרסם בפעם האחרונה לפני מותו ב-1984, במותחן הפעולה הבדיוני "אחרון לוחמי החלל", שם גילם את סנטאורי, ממציא משחק ארקייד מפורסם בשם "סטארפייטר".
פילמוגרפיה נבחרת

יוניון פסיפיק (1949)
בו ג'סט (1939)
פרשי צפון מערב (1942)
גדוד המצנחים (1941)
ניו יורק טאון (1941)
לקצור את הרוח הפראית (1942)
האקדח הזה להשכרה (1942)
האי וויק (1942)
כוכב הקצב המנצנץ (1942)
כוכב הלילה מצ'ונגצ'ינג (1943)
בת רווגונית (1947)
דם על הירח (1949)
הגברת מהמרת (1949)
טולסה (1949)
שבר ענן (1951)
פנים אל פנים (1952)
האופל שבמעלה המדרגות (1960)
איש המוזיקה (1962)
כיצד נכבש המערב (1962)
כל הדרך הביתה (1963)
מאם (1974)
חצי קשוח (1977)
שדה תעופה 77 (1977)
מהומה בהוליווד (1981)
חזרה לרצח (1982)
ויקטור ויקטוריה (1982)
אחרון לוחמי החלל (1984)
רינכיפוס

| רינכיפוס |
| --- | --- |
 איור של שלד רינכיפוס
תקופה
סוף אוליגוקן 28.4–23.03 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: נוטונגולאטויים
תת־סדרה:: טוקסודונים
משפחה:: Notohippidae
סוג:: רינכיפוס
מינים
 Rhynchippus brasiliensis  Rhynchippus equinus  Rhynchippus medianus  Rhynchippus pumilus
שם מדעי
 Rhynchippus ‏אמחינו, 1897

רינכיפוס (שם מדעי: Rhynchippus; משמעות השם: "חוטם סוס") הוא סוג יונק נכחד מסדרת הנוטונגולאטויים שהתקיים באמריקה הדרומית במשך סוף האוליגוקן לפני 28.4 עד 23.03 מיליון שנה מימינו. מבחינה חיצונית, היה דמה מעט לסוס או קרנף פרהיסטורי, אך הדמיון דמיון זה נובע מאבולוציה מתכנסת. למעשה היה קרוב יותר לפרסתנים כמו הטוקסודון והמקרוקניה שמילאו את גומחות הפרסתנים באמריקה הדרומית.
מאובני הרינכיפוס התגלו במספר תצורות לאורך ארגנטינה, צ'ילה, ברזיל ובוליביה והם תוארו בשנת 1897 בידי החוקר הארגנטינאי פלורנטינו אמגינו (אנ'). בסוג נכללים 4 מינים.
הרינכיפוס היה פרסתן באורך של מטר ובמשקל של 120 ק"ג בעל גפיים ארוכות ועליהם 3 אצבעות עטויות פרסה. על פי מבנה שיניו היה צמחוני בעל אמייל על השיניים החותכות והטוחנות, מבנה שהתאים לתזונה ולחיכה של עשבים, אשר פרחו בתקופת האוליגוקן. בניגוד לקרוביו הוא היה חסר חטים או ניבים ארוכים, אך היה בעל חותכות ארוכות במקום.
ככל הנראה הוא חי בעדרים קטנים ונע במהירות לאורך הערבות הקדומות, בהם שרצו טורפים רבים כמו עופות האימה, קיימנים קדומים, הנחש מדצויה והתיילקוסמילוס.
איור של פרטי רינכיפוסים לצד פירותריומים מתרחצים.
ריכרד קוהן

ערך זה עוסק במאמן כדורגל יהודי אוסטרי. אם התכוונתם לביוכימאי זוכה פרס נובל, ראו .
| --- | --- |
ריכרד קוהן בשנות השלושים, סמוך לפני פרוץ מלחמת העולם השנייה
ריכרד קוהן בשנות השלושים, סמוך לפני פרוץ מלחמת העולם השנייה
 מידע אישי
 לידה:  27 בפברואר 1888 וינה, האימפריה האוסטרו-הונגרית 
 פטירה:  16 ביוני 1963 (בגיל 75) רוטרדם, הולנד 
 עמדה:  חלוץ 
 
ריכרד קוהן (בגרמנית: Richard Kohn, 27 בפברואר 1888 - 16 ביוני 1963), שנודע בכינוי "דומבי" (הוד רוממותו), או "דומבי הקטן" היה שחקן ומאמן כדורגל יהודי אוסטרי. שיחק שש פעמים במדי נבחרת אוסטרו הונגריה, בראשית המאה העשרים, כקשר התקפי ואף הבקיע שני שערים. התפרסם בעיקר בזכות היותו מאמנן של אחדות מקבוצות הכדורגל הידועות ביותר באירופה שלפני ואחרי מלחמת העולם השנייה, ובראשן מועדון הכדורגל ברצלונה, פיינורד רוטרדם, "המועדון היהודי" באיירן מינכן ואחרות.
המאמן שהוביל את באיירן מינכן ב-1932 לזכייתה הראשונה באליפות גרמניה וזה שהוביל את פיינורד לשתי זכיות באליפות הולנד, ב-1936 וב-1938.
קורות חיים

נולד ב-1888 למשפחה יהודית ממוצא הונגרי, בווינה בירת האימפריה האוסטרו-הונגרית. ב-1904, כשהיה בן 16 התחיל את קריירת המשחק שלו בקבוצת Athletiksport וינה (WAC). חמש שנים אחר כך היה שותף, כקשר התקפי במסגרת אתלטיק ספורט וינה, לניצחון הראשון אי פעם של קבוצה אירופאית קונטיננטלית על קבוצה אנגלית מקצוענית, קבוצת סנדרלנד. כעבור כחמש שנים נוספות, בהן זכה גם לתואר "מלך השערים", עבר לשחק באותו תפקיד בקבוצת הפאר ההונגרית של אותן שנים מ.ט.ק. בודפשט, תחת שרביטו של מי שנחשב למאמן הטוב ביותר באירופה דאז, האנגלי ממוצא אירי ג'ימי הוגאן. מהוגאן הוא למד את יסודות מקצוע מאמן הכדורגל ועימו ועם קבוצתו אף זכה כמה פעמים באליפות הונגריה. בתקופה זו הוא קיבל את כינויו "דומבי" ("הוד רוממותו"), ממעריציו ההונגרים והכינוי הזה ליווה אותו לאחר מכן במהלך הקריירה הספורטיבית שלו כולה, הן כשחקן והן כמאמן.
קוהן הופיע ושיחק תחת מדי נבחרת אוסטרו-הונגריה שש פעמים וכבש שני שערים, לרבות השתתפות במשחקי אולימפיאדת סטוקהולם (1912).
ב-1920 נטש את המשחק עצמו והחל לאמן, תחילה באורוגוואי, ואחר כך בגרמניה, בה אימן את הרטה ברלין. הוא היה זה שהניח את היסודות לעלייתה של האחרונה לגמר אליפות גרמניה שש פעמים במהלך אמצע שנות ה-20 של המאה ה-20, אף כי אז הוא כבר עבר לאמן את גראדאנסקי זאגרב (הגלגול הקודם של דינמו זאגרב של היום). את גרדנסקי הוביל קוהן לגמר אליפות ממלכת יוגוסלביה ב-1925, אבל בשל הפסדה בגמר לקבוצת SK Jugoslavija הוא הודח וחזר לאמן לזמן קצר באוסטריה ובגרמניה.
בפברואר 1926 מונה בפעם הראשונה למאמן מועדון הכדורגל ברצלונה למשך שנה, אימן אחר כך קבוצות אחרות, בדרך כלל בהצלחה ניכרת וב-1930 מונה למאמן באיירן מינכן. בתקופה זו כבר היה אחד המאמנים הידועים ביותר בכל אירופה וככל הנראה גם אחד ממקבלי השכר הגבוה ביותר.
קוהן אימן את באיירן מינכן כשלוש שנים והוביל אותה ב-1932 לאליפות גרמניה, לראשונה בתולדותיה, אבל הצלחתו לא הועילה לו עם עליית הנאצים לשלטון בראשית 1933. הוא הודח יחד עם נשיא באיירן היהודי אף הוא קורט לנדאואר ובספטמבר 1933 שמחה ברצלונה לקבלו שוב לשורותיה כמאמנה.
תקופתו השנייה בברצלונה לוותה בביקורת קטלנית מצד הקטלאנים, ותוך שנה הוא מצא עצמו מאמן את פ.צ. בזל בשווייץ וב-1935 התקבל לראשונה כמאמנה של פיינורד רוטרדם.
קוהן אימן את רוטרדם חמש שנים בהצלחה מסחררת. הוא הוביל אותה לאליפות הולנד ב-1936 ופעם שנייה ב-1938 ואז רדפו הנאצים אחריו כשכבשו את הולנד במאי 1940. זכייתה של רוטרדם באליפות הולנד באותה שנה הייתה כבר תחת השלטון הנאצי, כשקוהן עצמו כבר איננו מאמן את הקבוצה אלא מסתתר מחשש לחייו כיהודי.
קוהן שרד את אימי השואה, מסתתר כל העת ובסיום מלחמת העולם השנייה עלה שוב מהמחתרת בהולנד וב-1951 חזר לאמן את רוטרדם. במשך כחמש שנים הוא אימן את הקבוצה לסירוגין עד 1956, עת פרש לגמלאות.
ביוני 1963 נפטר, בן 75 במותו.
לאחר מותו

כחודש אחרי פטירתו של קוהן, ב-13 ביולי 1963 נערך משחק פרידה לכבודו, בין באיירן לרוטרדם.
ב-1997 נקרא ברוטרדם, רחוב ריכרד דומבי (Richard Dombistraat), על שמו.
ב-2013, שנת החמישים לפטירתו, ערכה באיירן כוריאוגרפיה מיוחדת לזכרו בעת משחק ליגה עם שטוטגרט.
ראו גם

קורט לנדאואר
הערות שוליים

↑  על ריכרד קוהן, באתר xtratime
↑  על ריכרד קוהן, באתר Footballdatabase
↑  ריכרד קוהן, באתר European football database
↑  ריכרד קוהן, באתר הרשמי של הוועד האולימפי הבינלאומי
| --- | --- |
בקרת זהויות :  GND: 107732197X  VIAF: 66144648288410992518   WorldCat (עם VIAF): 66144648288410992518
רוקדים בלונאסה (סרט)

| --- | --- |

 מבוסס על:  רוקדים בלונאסה 
 בימוי:  פט אוקונור 
 הופק בידי:  נואל פירסון 
 תסריט:  Frank McGuinness 
 עריכה:  המפרי דיקסון 
 שחקנים ראשיים:  מריל סטריפ סופי תומפסון ריס איוואנס קתי בורק מייקל גמבון קתרין מק'קורמק בריד ברנן 
 מוזיקה:  Bill Whelan 
 צילום:  Kenneth MacMillan 
 מדינה:  ארצות הברית, הממלכה המאוחדת, אירלנד 
 חברת הפקה:  Bord Scannan na Heireann, Film4 Productions, רדיו טלפיש ארן, Capitol Films, Screen Ireland, Sony Pictures Classics 
 חברה מפיצה:  Sony Pictures Classics, Film4 Productions 
 שיטת הפצה:  וידאו על פי דרישה 
 הקרנת בכורה:  4 בפברואר 1999 
 משך הקרנה:  95 דק' 
 שפת הסרט:  אנגלית 
 סוגה:  סרט דרמה 
 הכנסות באתר מוג'ו:   dancingatlughnasa
 פרסים:  פרס אוליבייה  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
רוקדים בלונאסה (באנגלית: Dancing at Lughnasa) הוא סרט דרמה בריטי-אירי משנת 1998, בבימויו של פט או'קונור, ובכיכובם של מריל סטריפ, מייקל גמבון וקתרין מק'קורמק. הסרט מבוסס על המחזה זוכה פרס טוני מאת בריאן פריל, ומספר את סיפורן של חמש אחיות במשפחה אירית שחיות בכפר קטן במחוז דונגל בשנות ה-30 של המאה ה-20. הסרט מציג את חייהן המורכבים של האחיות והתמודדותן עם מציאות כלכלית קשה ושינויים חברתיים, תוך שהוא שוזר אלמנטים של זיכרון ונוסטלגיה.
עלילה

הסרט מתרחש בקיץ 1936 ומסופר מנקודת מבטו של מייקל אוונס, שמביט אחורה על ילדותו. מייקל, בנם הלא חוקי של כריס (קתרין מק'קורמק), אחת האחיות, חי עם אמו וארבע דודותיו – קייט (מריל סטריפ), מגי (בריד ברנן), אגנס (רייצ'ל דאוד), ורוז (סופי תומפסון) – בבית קטן בכפר. האחיות מתמודדות עם קשיים כלכליים ואישיים כאשר ג'רי אוונס (ריס איוואנס), אביו של מייקל ואהובה לשעבר של כריס, חוזר לכפר. במקביל, אחיהן של האחיות, האב ג'ק (מייקל גמבון), חוזר ממיסיונריות באפריקה, אך הוא מתמודד עם בעיות נפשיות הנובעות מהשנים שבילה ביבשת.
צוות השחקנים

מריל סטריפ בתפקיד קייט - האחות הגדולה ביותר והעיקרית שמנסה לשמור על המשפחה.
קתרין מק'קורמק בתפקיד כריס - אמו של מייקל, שנאבקת למצוא את מקומה בחברה.
בריד ברנן בתפקיד מגי - אחת האחיות, שמתמודדת עם הבדידות והקושי הכלכלי.
רייצ'ל דאוד בתפקיד אגנס - אחות נוספת שעובדת קשה כדי לתמוך במשפחה.
סופי תומפסון בתפקיד רוז - האחות הצעירה ביותר, שחיה עם ליקוי נפשי.
מייקל גמבון בתפקיד האב ג'ק - אחיהן של האחיות, שנאבק לשוב לחיים נורמליים לאחר שנים באפריקה.
ריס איוואנס בתפקיד ג'רי אוונס - אביו של מייקל ואהובה לשעבר של כריס.
רינכניה

| רינכניה |
| --- | --- |
 גולגולת מאובנת של רינכניה
תקופה
קרטיקון עליון, 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: רינכניה
מין:: Rinchenia mongoliensis
שם מדעי
 Rinchenia

איור ראש אפשרי
רינכניה (שם מדעי: Rinchenia) הוא סוג של דינוזאור תרופוד ממשפחת האובירפטוריים שהתגלה בתצורת נמגט (אנ') במדבר גובי שבמונגוליה, וחי במשך הקרטיקון העליון, כ-70 מיליון שנה לפני זמננו. סוג זה תואר למדע בשנת 2004 והכיל מין יחיד - Rinchenia mongoliensis. הסוג נקרא לכבוד החוקר רינחן ברסבולד (אנ') - אשר סיווג אותו לראשונה, תחילה כמין של קרוב משפחתו המוכר - האובירפטור, אך מספר הבדלים במבנה השלד הפרידו אותו לסוג שונה. כמה חוקרים ראו בו טקסון בטל, אך מחקר מ-2004 ראה בו סוג תקף.
הרינכניה נחשב לאחד מהגדולים שבבני משפחתו, באורך של 1.5 עד 2.5 מטרים, והיה בעל גולגולת גבוהה וקצרה בעלת כיפה קמורה בקצותיה ומקור קרני נוקשה, ובתוכו שיניים קטנות. הוא היה בעל שלד קל משקל, עם רגליים אחוריות חזקות כשל יען, אגן ירכיים רחב וגפיים קדמיות קטנות יחסית. ייתכן שהיה מכוסה בנוצות, בדומה לתרופודים אחרים.
דינוזאור זה התאים לתנועה מהירה לאורך מדבר גובי הקדום והיה אוכל צמחים או אוכל כל, שחי בדומה לאובירפטור.
רינכותריום

| רינכותריום |
| --- | --- |

תקופה
מיוקן-פליוקן 13.6–3.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: גומפותריומיים
סוג:: רינכותריום
מינים
 Rhynchotherium falconeri
שם מדעי
 Rhynchotherium ‏פלקונר, 1868

רינכותריום (שם מדעי: Rhynchotherium) הוא סוג של פילאי קדום ממשפחת הגומפותריומיים, שהתקיים במשך המיוקן והנאוגן שלפני 13.6 עד 3.6 מיליון שנה מזמננו. סוג זה הכיל מין אחד - Rhynchotherium falconeri, אשר חי באמריקה הצפונית בין אריזונה למקסיקו. הוא התפתח מהגומפותריום ולעיתים נחשב כמין בסוג זה והיה קרוב גם לקיווירוניוס. הסוג תואר ב-1868 בידי החוקר הסקוטי יו פלקונר (אנ').
הרינכותריום היה פילאי בעל לסתות מוארכות עם ארבעה חטים חזקים ושטוחים משתי הלסתות. שיניים אלה עזרו לו לחפור באדמה מזון או לנבור דרך ענפים ושיחים אחרי עלים לאכילה. נמצאו שרידים רבים שלו יחדיו כך שכנראה הוא חי בעדרים שנדדו בחיפוש מזון.
מינים לשעבר בסוג

בעבר שויכו לסוג מינים רבים שהתבטלו או הועברו לסוגים אחרים, חלקם נקראו בטעות מסטודון:
Mastodon shepardi
Mastodon euhypodon - הועבר לסוג גומפותריום
Tetrabelodon brevidens
Dibelodon praecursor
Rhynchotherium rectidens
Aybelodon hondurensis
Blickotherium blicki
Rhynchotherium anguirivale
ריכרד קרונר

| --- | --- |
אין תמונה חופשית
 לידה:  8 במרץ 1884 ברסלאו, הקיסרות הגרמנית 
 פטירה:  2 בנובמבר 1974 (בגיל 90) ממרן, שווייץ 
 מנחה לדוקטורט:  היינריך ריקרט
 מוסדות:  אוניברסיטת גתה בפרנקפורט  האוניברסיטה הטכנית של דרזדן  אוניברסיטת קיל 
 עיסוק:  פילוסוף, מרצה באוניברסיטה 
 מדינה:  גרמניה 
 צאצאים:  גרדה זליגסון 
 
רִיכַרְד קְרוֹנֶר (בגרמנית: Richard Kroner‏; 8 במרץ 1884 בברסלאו – 2 בנובמבר 1974 בממרן (אנ') בשווייץ) היה פילוסוף ותאולוג גרמני ממוצא יהודי. קרונר היה מקורב לאסכולה הדרום-מערבית (גר') של הנאו-קאנטיאניזם, אך גם תרם תרומות חשובות לנאו-הגליאניזם, במיוחד עם עבודתו "Von Kant bis Hegel " ("מקאנט להגל").
מבחר מכתביו

Zweck und Gesetz in der Biologie. Eine logische Untersuchung (1913)
Kants Weltanschauung (1914)
Hegel. Zum 100. Todestag (1932)
Die Selbstverwirklichung des Geistes. Prolegomena zur Kulturphilosophie (1928)
Von Kant bis Hegel .
1. Band: Von der Vernunftkritik zur Naturphilosophie (1921)
2. Band: Von der Naturphilosophie zur Philosophie des Geistes (1924)
Speculation in pre-Christian philosophy (1957)
Selbstbesinnung. Drei Lehrstunden (1958)
Speculation and Revelation In Modern Philosophy (1961)
Between Faith and Thought: Reflections and Suggestions (1966)
Freiheit und Gnade (1969)
לקריאה נוספת

John E. Skinner, Self and the World: The Religious Philosophy of Richard Kroner, University of Pennsylvania Press, 2015, ISBN 9781512818741
ריכרד רואוף

| --- | --- |

ריכרד רואוף (משמאל) עם חייל פצוע
 לידה:  18 באוגוסט 1883 מסבאך, האימפריה הגרמנית האימפריה הגרמנית
 פטירה:  30 במרץ 1967 (בגיל 83) טובינגן, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1903–1945 (כ־42 שנים)
 דרגה:   גנרל-אוברסט (ורמאכט)
 תפקידים בשירות
 מפקד הקורפוס ה-5   מפקד ארמיית הפאנצר הרביעית   מפקד הארמייה ה-17
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל-אוברסט ריכרד רואוף (בגרמנית: Richard Ruoff;‏ 18 באוגוסט 1883 – 30 במרץ 1967), היה מפקד בכיר בוורמאכט שפיקד על קורפוס ועל ארמיות במלחמת העולם השנייה.
ביוגרפיה > קריירה מוקדמת

רואוף נולד ב-18 באוגוסט 1883 במסבאך שהשתייכה לאימפריה הגרמנית. בשנת 1903 התגייס רואוף לצבא הגרמני הקיסרי, והצטרף לרגימנט ה-180 (וירטמברג ה-10). רואוף לחם במלחמת העולם הראשונה כמפקד פלוגה, וקיבל את צלב הברזל דרגה ראשונה ושנייה, צלב האבירים של מסדר ההצטיינות הצבאית (וירטמברג), צלב האבירים של מסדר פרידריך (וירטמברג), צלב הכבוד של מלחמת העולם 1914 - 1918, ואות הפציעה בשחור.
לאחר המלחמה נשאר רואוף ברייכסווהר, ומילא בו תפקידי פיקוד ומטה. בשנת 1933 מונה למפקד רגימנט הרגלים ה-13, ובשנת 1939 הועלה לדרגת גנרל חיל הרגלים, ומונה למפקד הקורפוס ה-5.
ביוגרפיה > מלחמת העולם השנייה

בפרוץ המלחמה היה רואוף מפקד הקורפוס ה-5, ופיקד עליו בחזית המערבית כחלק מהארמייה החמישית שהוצבה בקו זיגפריד. במהלך המערכה על צרפת לחם רואוף עם הקורפוס שבפיקודו כחלק מהארמייה הרביעית במסגרת קבוצת ארמיות A, ובמהלך מבצע ברברוסה לחם רואוף עם הקורפוס שבפיקודו כחלק מהארמייה התשיעית במסגרת קבוצת ארמיות מרכז, על הצלחתו בקרבות קיבל רואוף ב-30 ביוני 1941 את עיטור צלב האבירים של צלב הברזל. במהלך הקרב על מוסקבה לחם רואוף עם הקורפוס שבפיקודו כחלק מארמיית הפאנצר השלישית, והצליח להגיע לכביש הטבעת של מוסקבה.
ב-8 בינואר 1942 מונה רואוף למפקד ארמיית הפאנצר הרביעית במקום אריך הפנר שהודח, ופיקד עליה במהלך קרבות ההגנה באביב 1942. ב-1 ביוני 1942 הועלה רואוף לדרגת גנרל-אוברסט, ומונה למפקד הארמייה ה-17, עליה פיקד במהלך הקרב על קווקז. ב-24 ביוני 1943 פרש רואוף מתפקידו ונשאר בעתודת המילואים עד לסיום המלחמה.